เวียร์ แฮปปี้หนักมาก เบลล่า ทำเซอร์ไพรส์วันวาเลนไทน์ถึงบ้าน (คลิป)
เสิร์ฟความหวานจนหลายๆ คนอิจฉา สำหรับคู่รักดัง เวียร์ ศุกลวัฒน์ คณารศ และ เบลล่า ราณี แคมเปน แม้จะไม่ได้โพสต์ภาพคู่บ่อยเท่าไร แต่ก็มีโมเมนต์น่ารักในไอจีให้ได้เห็นตลอด และเมื่อถึงวันวาเลนไทน์ 2020 หรือวันแห่งความรัก งานนี้ก็มีโมเมนต์ฟินๆ ให้แฟนๆ ได้ยิ้มแก้มปริอีกแล้วจ้าโดย เวียร์ โพสต์ภาพและคลิปวิดีโอของขวัญวันวาเลนไทน์ที่ เบลล่า ให้ ซึ่งเป็นลูกโป่งรูปหมี รูปหัวใจ และรูปขนมที่เขียนข้อความว่า Sweet Valentine และเขียนแคปชั่นถึงหวานใจสาวว่า ขอบพระคุณครับคุณ@bellacampenปังๆ เฮงๆ มีความสุขเช่นกันครับ งานนี้เลยมีแฟนๆ เข้ามาแซวความหวานของทั้งคู่นับพันข้อความเลยทีเดียว โดยเฉพาะคลิปวิดีโอที่ได้ยินเสียง เวียร์ ออกอาการดีใจที่ได้รับของขวัญสุดน่ารักส่วนนางเอกสาว เบลล่า พอเห็นข้อความของ เวียร์ ก็เข้ามาคอมเมนต์แซวว่า ขอบพระคุณเลยหรอคะ 5555 โดยมีแฟนๆ กดไลค์ข้อความและเข้ามาแซวใต้คอมเมนต์ของเบลล่าเป็นจำนวนมาก เรียกว่าเป็นวันวาเลนไทน์ที่แฮปปี้ทั้งคู่หวานและแฟนคลับเลยจ้า อิอิ.
เวียร์ ศุกลวัฒน์ โพสต์ภาพและคลิปวิดีโอของขวัญวันวาเลนไทน์ที่เบลล่า ราณี ให้ งานนี้เลยมีแฟนๆ เข้ามาแซวความหวานของทั้งคู่นับพันข้อความเลยทีเดียว
เวียร์ ศุกลวัฒน์,เบลล่า ราณี,เวียร์ เบลล่า,วันวาเลนไทน์,วันวาเลนไทน์ 2563,ข่าวบันเทิง,อินสตาแกรมดารา